Canton, som allerede hadde vunnet ligatittelen i Ohio League med en seier over Massillon Tigers, takket nei til tilbudet. Trolig følte Cantons spiller og trener Jim Thorpe og eier Ralph Hay at Flanigan ikke kunne gå godt for de $5 000. Independents hadde uansett slått Columbus Panhandles 49–0 og Indians 17–0 samme sesong. I 1919, siste sesong før National Football League ble stiftet, erklærte de seg selv «Champions of the USA». Den 17. september 1920 deltok Independents på møtet hvor opprettelsen av National Football League ble vedtatt.